‘पान सिंह तोमर’ जैसी सफल फिल्म बनाने वाले और फिल्म ‘गैंग्स ऑफ़ वासेपुर’ में महत्वपूर्ण भूमिका कर चुके मशहूर युवा फ़िल्मकार व अभिनेता तिगमांशु धूलिया ने दिल्ली के ललित होटल में ‘२१ दिसम्बर से २७ दिसम्बर २०१२ तक सीरी फोर्ट’ में होने वाले इस फिल्म समारोह की बाकायदा घोषणा की और समारोह की वेब साईट को लॉन्च किया. इस अवसर पर धूलिया ने कहा कि, “दुनिया के लन्दन, टोकियो, डरबन, बीजिंग जैसे दूसरे बड़े शहरों में ही नहीं बल्कि छोटे शहरों में भी करीब ढाई हजार फिल्म समारोह हैं. हमारे यहाँ भी मुंबई, गोवा, त्रिवेंद्रम और कोलकाता जैसी जगहों पर फिल्म समारोह हैं लेकिन दिल्ली जो कि देश की राजधानी है अभी तक ऐसे फिल्म समारोह से महरूम थी.”